Alpaka
<s>Alpaka () je pripitomljena životinja iz porodice deva rasprostranjena u južnoameričkim Andama.</s><s>Nije jasno dokazano vodi li porijeklo od guanaka ili od vikunje (dakle, rasa jedne od njih) ili je hibrid ove dvije navedene vrste.</s><s>Živi u velikim stadima po južnoameričkim brdima do granice vegetacijske zone.</s><s>Zbog fine dugačke vune i ukusnog mesa odavno je udomaćena u zemljama Južne Amerike.</s><s>Vuna te životinje i tkanina od vune zovu se alpaka.</s>

<s>Osobine
Kao i sve druge deve, alpake imaju duge, relativno tanke noge, dugačak i tanak vrat s malom glavom, a kao ni druge američke deve (ljame) nemaju grbu.</s><s>Nešto su manje od ljama, no s oko 55 do 65 kg prije svega  značajno su lakše od njih.</s><s>Najčešće su jednobojne, obično smeđe, crne ili plavkasto sive, a u rijetkim slučajevima dvobojne ili pjegave.</s><s>Dlaka im je izrazito duga; može doseći i do 50 cm.</s>

<s>Način života
Kao sve životinje iz porodice deva, alpake su društvene životinje i najbolje se osjećaju u grupi.</s><s>Biljožderi su i hrane se gotovo isključivo travama, a kao i druge deve spadaju u preživače (imaju želudac podijeljen na četiri dijela, što pomaže probavljanju hrane).</s>

<s>Ženke nakon razdoblja skotnosti od 240 do 345 dana kote najčešće jedno mladunče koje u Južnoj Americi zovu cria.</s><s>Ženka doji mladunče 6 do 8 mjeseci, koje u dobi od 12 do 24 mjeseca dosiže spolnu zrelost.</s>

<s>Povijest
Domesticiranje alpake otpočelo je istovremeno kada i ljama, već oko 3.000 godina p. n. e. Dok je ljama u južnoameričkoj civilizaciji služila kao teretna životinja, alpaka je uzgajana prije svega radi vune.</s><s>Kaput od alpakine vune je kod Inka smatran znakom blagostanja.</s><s>Vladari Inka imali su velika krda alpaka kao znak svoje moći.</s>

<s>Dolaskom Španjolaca i njihovim osvajanjem Perua, situacija se mijenja.</s><s>Osvajači dovode sa sobom ovce i ne pokazuju nikakvo zanimanje za domaće korisne životinje.</s><s>Tako alpaka postaje životinja siromašnog domaćeg, indijanskog stanovništva.</s><s>To je s vremenom dovelo gotovo do izumiranja ovih životinja.</s>

<s>Tek dobivanjem nezavisnosti južnoameričkih država, ponovo se spoznaje vrijednost alpaka.</s><s>Ponovo ih se uzgaja, a njihova vuna izvozi se u cijeli svijet.</s><s>Danas se alpake najčešće nalaze u južnom Peruu i zapadnoj Boliviji.</s>

<s>Sistematizacija
Još uvijek nije bez ostatka razjašnjeno koja je životinja predak alpake.</s><s>Znanost je dugo smatrala guanaka zajedničkim pretkom ljame i alpake.</s><s>Još ranije su se pojavile teorije prema kojima alpaka potiče od vikunje, a prema novim DNK istraživanjima čini se da bi spomenuta teorija mogla biti točna.</s><s>Razlog zbog kojeg ovo još uvijek nije utvrđeno sa 100%-tnom sigurnošću leži u činjenici da su vikunje, guanaki, ljame i alpake bez ograničenja međusobno plodne životinje, što je uvijek nanovo rezultiralo njihovim međusobnim miješanjem.</s>

<s>Sukladno tome, znanstveni naziv vrste može biti Lama pacos, jednako kao i Vicugna pacos.</s><s>Novije sistematizacije ne daju više alpaki status vrste, nego ju smatraju rasom ili mješancem.</s>

<s>Domaće životinje
Deve</s>

